Ο φαρμακοεπαγόμενος τρόμος προκαλείται από την απόκριση του εγκεφάλου στα χημικά που εμπεριέχονται σε συγκεκριμένα φάρμακα. Ο τρόμος αυτός μπορεί επιπλέον να εκδηλωθεί ως αποτέλεσμα της στέρησης φαρμάκων, ουσιών ή αλκοόλ.
Τα αντισπασμωδικά είναι μεταξύ των πιο κοινών αιτιών φαρμακοεπαγόμενων τρόμων. Τα αντισπασμωδικά χρησιμοποιούνται για μία πληθώρα ιατρικών παθήσεων, συμπεριλαμβανομένης της επιληψίας και της διπολικής διαταραχής. Τα βρογχοδιασταλτικά, που συχνά χρησιμοποιούνται στη θεραπεία παθήσεων, όπως το άσθμα, μπορεί να επίσης να προκαλέσουν τρόμο.
Τα ανοσοκατασταλτικά, τα οποία χρησιμοποιούνται για την πρόληψη απόρριψης μοσχεύματος, μπορούν να οδηγήσουν στο συγκεκριμένο είδος τρόμου. Φάρμακα που χρησιμοποιούνται για τη θεραπεία ψυχιατρικών διαταραχών, όπως τα αντιψυχωτικά, το λίθιο και συγκεκριμένα αντικαταθλιπτικά, αποτελούν πιθανές αιτίες φαρμακοεπαγόμενου τρόμου. Η καφεΐνη είναι ένα διεγερτικό που μπορεί να προκαλέσει ή να επιδεινώσει υπάρχοντες τρόμους.
Ποιος βρίσκεται σε κίνδυνο φαρμακοεπαγόμενου τρόμου;
Οποιοσδήποτε μπορεί να εμφανίσει τρόμο από τη λήψη φαρμάκων. Όμως, τα ακόλουθα άτομα βρίσκονται σε αυξημένο κίνδυνο:
Οι ηλικιωμένοι
Τα άτομα με HIV
Οποιοσδήποτε έχει ιστορικό άνοιας
Οι γυναίκες